Aplicații digitale inedite, Timișoara în VR și călătorii în lumea digitală la Noaptea Cercetătorilor Europeni 2024 și Noaptea Campusului Deschis 2024
2024-09-29 00:00 - 23:59 (Europe/Bucharest)
e 27 și 28 septembrie, Universitatea Politehnica Timișoara, alături de Departamentul de ID/IFR și Educație digitală și UPT Campus Creativ, prin proiectul cultural Spotlight Heritage Timișoara, au participat la Noaptea Cercetătorilor Europeni 2024 și Noaptea Campusului Deschis 2024.

Cele două evenimente dinamice, care se focuzează pe învățarea prin experiențe, au oferit la mii de oameni oportunitatea de a descoperi Timișoara în lumea digitală și nu numai, descoperind aplicații digitale unice, instalații dinamice și aplicațiile de VR și MR marca Patrimoniul sub reflectoare Timișoara/Spotlight Heritage Timisoara, devenind turiști virtuali în lumea digitală!

Toate acestea au fost realizate de studenți și profesori din cadrul Universității Politehnica Timișoara, în parteneriat cu studenți internaționali și facultăți internaționale din Alianța Universitară Europeană E³UDRES², cu artiști locali și internaționali și nu numai, creând astfel un portofoliu complex de obiecte, aplicații, instalații și proiecte creative.

Noaptea Cercetătorilor Europeni 2024 Timișoara

Pe 27 septembrie, la Nokia Campus, a avut loc în acest an o nouă ediție a evenimentului Noaptea Cercetătorilor Europeni (NCE), găzduind zeci de parteneri și invitați care au invitat publicul larg într-o incursiune în lumea științei prin experiențe de neuitat.

În acest an, Departamentul de ID/IFR și Educație digitală, alături de proiectul cultural Spotlight Heritage Timișoara au creat pentru participanți un spațiu imersiv, unde publicul a putut descoperi diferite proiecte și instalații digitale create de studenți din cadrul Universității Politehnica Timișoara, în parteneriat cu studenți internaționali din Alianța Universitară Europeană E³UDRES².

Peste 1600 de oameni, de la copii energici și entuziasmați, la părinți curioși care au vrut să încerce și să experimenteze aplicațiile și instalațiile digitale din spațiul dedicat, iar studenții au avut ocazia de a-și prezenta proiectele și exemplele din cadrul programul de studii I Living Labs.

Printre aceastea se numără:

Poveștile oamenilor și a 5 cartiere istorice din Timișoara;

Aplicațiile interactive de edutainment, mobile și de realitate mixtă;

Ultimele aplicații Patrimoniul sub reflectoare/Spotlight Heritage Timișoara de Realitate Virtuală (VR) și Realitate Mixtă (AR/MR);

Jocuri în AR, prin care au putut interacționa cu obiecte istorice din patrimoniul cultural al orașului, din arhiva Muzeului Național al Banatului.

Noaptea Campusului Creativ 2024

Noaptea Campusului Deschis a fost organizată pe 28 septembrie și a adus în prim-plan Muzeul Tehnic UPT, oferind publicului oportunitatea de a descoperi exponatele muzeului, experimente de fizică și chimie și nu numai.

Pentru toți cei care nu au putut participa la Noaptea Cercetătorilor Europeni, Spotlight Heritage Timișoara, prin Departamentul de ID/IFR și Educație digitală, în parteneritat cu UPT Campus Creativ, a pregătit pentru aceștia încă o seară de neuitat. Peste 300 de vizitatori au avut încă o șansă de a interacționa cu aplicațiile și instalațiile digitale realizate de-a lungul anilor.

Pe lângă atracțiile deja prezentate la Noaptea Cercetătorilor Europeni 2024, publicul a mai descoperit și:

Patrimoniul sub reflectoare – 𝐓𝐢𝐩𝐚𝐫𝐞 𝐚𝐥𝐞 𝐏𝐨𝐞𝐳𝐢𝐞𝐢: descoperind Timișoara prin poezie și culoare (artist: Marius Jurca, 13m10j);

𝐏𝐡𝐲𝐬𝐢𝐜 𝐀𝐈 𝐆𝐚𝐫𝐝𝐞𝐧: o grădină virtuală dinamică cu plante și ciuperci virtuale (artiști: Anna Dumitriu & Alex May, în colaborare cu CAPABLE Project și BioArt Revolution);

Istoria tehnologiilor informaționale: au vizitat MECIPT-1, primul calculator universitar din România, dar și toate celelalte aparaturi tehnologice pentru a vedea cu proprii ochi evoluția tehnologică a erei noastre;

Istoria calculatoarelor prin Plan Zero – Retro IT – Muzeul de calculatoare, care a invitat vizitatorii să descopere calculatoare vechi, atât româneşti din gama CIP/HC, cât și o serie de laptopuri din anii ‘80 şi ‘90, cele mai multe funcționale;

Centrul de prezentare interactivă a fenomenelor fizice ExperimentariumTM – descoperind fenomene fizice și experimente care au perms participanților să devină exploratori activi, sporind încrederea în capacitatea proprie de a înțelege cum funcționează universul;

Aplicații științifice internaționale, prezentate de partenerii UPT din cadrul Alianței de Universități Europene E³UDRES² și de partenerii E³UDRES² Ent-r-e-novators.

Proiecte cu impact pentru comunitatea europeană

Universitatea Politehnica Timișoara susține deschis și în mod activ dezvoltarea personală și academică pentru toți studenții și partenerii săi, de aceea parteneriatele internaționale cu parteneri precum Alianța Universitară Europeană E³UDRES² și E³UDRES² Ent-r-e-novators, sunt o parte prin care UPT oferă cât mai multe oportunități prin programe de studii precum I Living Labs – ce reprezintă unități de cursuri extracurriculare în care echipe de studenți lucrează la o provocare.

Alianța Universitară Europeană E³UDRES², cât și partenerii săi, urămăresc să dezvolte în mod activ toate instituțiile partenere și regiunile acestora prin crearea de oportunități pentru studenți, personal și cetățeni să se implice în comunitate din care fac parte.

Componentele digitale ale proiectului Patrimoniul sub reflectoare Timișoara/Spotlight Heritage Timisoara sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EAA and Norway Grants.

”Enhance: UPT Campus Creativ” este un proiect inițiat de Liga AC și Universitatea Politehnica Timișoara ce face parte din Programul cultural național „Timișoara – Capitală Europeană a Culturii în anul 2023”, finanțat prin programul Legacy Timișoara 2023, derulat de Centrul de Proiecte al Municipiului Timișoara cu sume alocate de la bugetul de stat, prin bugetul Ministerului Culturii.

13m10j (Marius Jurca – n. 2 Noiembrie, 1984), este un artist new media din Timișoara preocupat de conexiunile dintre artă, știință și tehnologie. Folosește numere, coduri, sunete și algoritmi pentru a surprinde complexitatea fluxului mental personal și pentru a transpune activitatea utilizatorilor în obiecte virtuale tridimensionale. Proiectele sale sunt prezentate sub formă de aplicații sau programe interactive, create în relație directă cu specificațiile tehnice

Physic AI Garden – Credit: Anna Dumitriu și Alex May în colaborare cu Proiectul CAPABLE. Proiectul CAPABLE a primit finanțare din partea programului de cercetare și inovare Orizont 2020 al Uniunii Europene, în cadrul acordului de grant nr. 875052. Materiale: Video generat pe calculator. Anul: 2023
